作者:張可久
標題:雙調・清江引碧山丹房早起
內容:翠蓬一壺天地小，又是邯鄲道。尋真客到來，夢短人驚覺，泠泠玉笙松月曉。張子堅運判席上三首功名壯年今皓首，揀得溪山秀。清霜紫蟹肥，細雨黃花瘦，床頭一壺新糯酒。去來去來歸去來，菊老青松在。生前酒一杯，死後名千載，淮陰侯不如彭澤宰。雲巖隱居安樂窩，盡把陶詩和。村醪蜜樣甜，山慄拳來大，梅窗一爐松葉火。